མགོན་པོ་སྐུ་རགས་མལ་ཁྲིད་ཡིག།མགོན་པོ་སྐུ་རགས་མའི་སྲིན་ནི།སྐྱགས་སེམས་སྔོན་དུ་སོང་ནས།རང་གི་ལུས་འདི
ནམ་གྲུབ་དུས་དམ་ཚིག་སེམས་དཔའ་ཡིན་པ་ལ་དཔལ་ཡེ་ཤེས་ཀྱི་མགོན་པོ་ཝལ་གྱིས་གསལ་བ་ཡེ་ཤེས་སེམས་དཔའ་སྟེ།སྐུའི་ནང་གཙང་དྲངས་ཤེལ་གྱི་མཆོད་སྡོང་ལྟ་བུའི་ལྟེ་བར་རྩ་གསུམ་འདུས་མདོར་རང་བཞིན་གྱིས་གྲུབ་པའི་ལྷ་གསུམ་
གསལ་འདེབས་ཏེ།དབུས་སུ་ཡེ་ཤེས་མགོན་པོ།།གཡས་བྱ་རོག་གདོང་།གཡོན་ཙཎྜི་ཀཱ་དམར་མོ།རྩ་འདབ་རྣམ་མ་མགོན་གྱི་རྟེན་གཞི་རྩ་ཐིག་ཏུ་ཁྲ་ལམ་མེ་བསྒོམ།དུར་ཁྲོད་ཆེན་པོ་བསིལ་བ་ཚལ་ནས་རང་འདྲའི་ཡེ་ཤེས་སེམས
དཔའ་བ་སྟིམ།བླ་མ་བདེ་མཆོག་ལྷན་སྐྱེས་རིགས་བདག་གི་ཚུལ་གྱི་མགོན་པོའི་དབུའི་ཐད་དུ་བཞུགས་པར་བསམས།མགོན་པོའི་ཐུགས་ཁར་ཧཱུཾ།བྱ་རོག་གདོང་གི་ཐུགས་པར་ཡང་ཧཱུཾ།ཙཎྜི་ཀཱའི་ཐུགས་ཁར་བྷྱོཿ་རྣམས་ལ་རང་སྔགས་ཀྱིས།
བསྐོར་བར་དམིགས་ལ།བླ་མ་ལ་མོས་གུས་བསྐྱེད་ཅིང་ཡི་གེ་བདུན་པ་ཕྲེང་སྐོར་ཙམ་བཟླས་པས།བླ་མ་ལྷན་སྐྱེས་ཀྱི་སྐུ་ལས་འོད་ཟེར་བདེ་བའི་རང་བཞིན་ཅན་བྱུང་།མ་མགོན་རྣམས་ལ་ཕོག་པས་ཐུགས་མཉེས་པ་རབ་ཀྱི་མཐར་སོན་ཏེ།དམ།
ཚིག་པ་ལ་རྗེས་སུ་དགོངས་ནས་བསྤུ་བྱེ་བའི་སྒོ་ནས་རང་འདྲ་བའི་ཆོས་སྐྱོང་སྤྲོས་པས་ལུས་ལ་གོ་ཁྲ་བ་ལྟར་གཏམས།སྲུང་བ་རྡོ་རྗེ་ལུས་ཅན་དུ་མོས་པས།ཨོཾ་བཛྲ་ཀའུ་ཝ་ཝ་པ་ཤ་ཡ་མ་ཧཱ་ཀཱ་ལཱ་ཡ་ཧཱུཾ་ཧཱུྃ་ཕཊ།ཅེས་བགྲང་ཞིང་དེའི་འོད་ཀྱིས་བསྐུལ།
པས་ཙཎྜི་ཀཱ་དང་བྱ་རོག་གདོང་ལས་རང་འདྲ་སྤྲོས།བསྟན་དགྲ་ཚར་བཅད་ནས་ས་གསུམ་གྱི་མཐུ་སྟོབས་ནུས་མཐུ་བསྡུས།རང་མགོན་པོར་གསལ་བའི་བ་སྤུའི་སྒོ་ནང་ནས་ཚུར་འདུས།ལྟེ་བའི་རྩ་བཞིར་ཕན་ཚུན་ཐིམ་པར་བསམས་ནས།

༅འདབ་ཀྱི་ཐིག་ལེ་རྣམས་དངུལ་ཆུའི་རྡོག་མ་མེ་ནང་དུ་གཡོ་བ་ལྟར་འདུས།མ་མགོན་རྣམས་ལ་མཆོད་ཚུལ་དུ་ཐིམ།གཡས་གཡོན་གྱི་ལས་མགོན་དང་ལྷ་མོ་ཡང་།དབུས་ཀྱི་མགོན་པོ་ལ་ཐིམ་པས།མགོན་པོ་ཉིད
བསྐྱེད་གཞི་ཧཱུྃ་དུ་གྱུར་པའི་ཞབས་ཀྱུ་ནས་རིམ་གྱིས་ནཱ་ད་དང་།དེ་བླ་མ་ལྷན་སྐྱེས་ཀྱི་ཞལ་དུ་ཐིམ།ཡབ་ཡུམ་སྙོམས་པར་ཞུགས་པའི་མཐར་བདེ་སྟོང་གི་ངང་དྲངས་མའི་སྲོག་ཕྱག་རྒྱ་ཆེན་པོ་ལ་འཇོག་ཅིང་དེ་ལྟར་གསང་གནས།སྙིང་ཁ།མགྲིན་པ།སྤྱི་བོ་བཞིར།
ལྷ་གསུམ་བསྒོམ་པ་ནས།བླ་མ་ལྷན་སྐྱེས་པ་དེ་སྟོང་གི་ངང་དུ་ཐིམ་པའི་བར་རིམ་པར་བསྒོམ་ཞིང་།རྩ་གསུམ་དཀར་དམར་མཐིང་སྐྱ།འཁོར་ལོ་ལྔར་ཐིག་ལེ་ཁ་དོག་རྣམ་ལྔར་བསྒོམ།མཐར་རང་མགོན་པོར་མོས་པའི་གསང་གནས་བདེ་སྟོང་ཆོས
འབྱུང་།ཕྱི་སྔོན་ནང་དམར་བར་ཡུམ་དགའ་བྱེད་དབང་ཕྱུག་མ།དེའི་བྷ་གའི་ནང་དུ་མགོན་པོའི་རང་བཞིན་ཧཱུཾ་མཐིང་ནག་འོད་ཟེར་ལྔ་ལྡན་སྣུམ་ཞིང་གཟི་བརྗིད་ཉི་མ་སྟོང་ལྡན་དུ་བསྒོམས་ཏེ།གསང་རྟེན་ལུས་ལ་བཅའ་བའི་གནད་དམ་པའོ།།ཀུན་ནས།
ཡིད་ཆེས་གོང་མའི་གསུང་།།དགའ་དང་སྤྲོ་བས་ཐོ་ཙམ་བཀོད།།རང་གྲོལ་མཆོག་བསམ་ཡོངས་གང་བཞིན།།དཔྱོད་ལྡན་ཡིད་མགུ་ཐོབ་གྱུར་ཅིག།ཡིག་རྙིང་ནང་ལྟར་བཏུས་ཏེ་བྲིས་པའོ།།༡༩